TARYBOS REGLAMENTAS (EB) Nr. 453/2007
2007 m. balandžio 25 d.
kuriuo nustatomi korekciniai koeficientai, nuo 2006 m. liepos 1 d. taikomi trečiosiose šalyse dirbančių Europos Bendrijų pareigūnų, laikinųjų ir pagal sutartį dirbančių darbuotojų, taip pat dalies pareigūnų, liekančių dirbti dviejose naujosiose valstybėse narėse ne ilgiau kaip devyniolika mėnesių nuo šių valstybių įstojimo į ES, atlyginimams
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytas Tarybos reglamentu (EEB, Euratomas, EAPB) Nr. 259/68 (1), ypač į jų X priedo 13 straipsnio pirmą pastraipą,
atsižvelgdama į 2005 m. Stojimo aktą, ypač į jo 27 straipsnio 4 dalį,
atsižvelgdama į Komisijos pasiūlymą,
kadangi:
(1)
Reikia atsižvelgti į Bendrijai nepriklausančių šalių pragyvenimo išlaidų pokyčius ir atitinkamai nustatyti koeficientus, nuo 2006 m. liepos 1 d. taikomus trečiosiose šalyse dirbančių Europos Bendrijų pareigūnų, laikinųjų ir pagal sutartį dirbančių darbuotojų atlyginimams, išmokamiems darbo vietos šalies valiuta.
(2)
Korekciniai koeficientai, naudoti atlyginimams apskaičiuoti remiantis Reglamentu (EB, Euratomas) Nr. 351/2006 (2), gali nulemti atgaline data taikomą atlyginimų padidinimą arba sumažinimą.
(3)
Kai dėl naujų korekcinių koeficientų atlyginimas padidėja, reikia numatyti išmokėjimą atgaline data.
(4)
Kai dėl naujų korekcinių koeficientų atlyginimas sumažėja, reikia numatyti permokėtų lėšų susigrąžinimą už laikotarpį nuo 2006 m. liepos 1 d. iki šio reglamento įsigaliojimo dienos.
(5)
Reikia numatyti, kad lėšas susigrąžinti būtų galima už ne ilgesnį kaip šešių mėnesių laikotarpį iki šio reglamento įsigaliojimo dienos ir kad turėtų būti susigrąžinama per ne ilgesnį kaip dvylikos mėnesių laikotarpį nuo minėtos dienos - kaip ir Europos Bendrijų pareigūnų ir kitų tarnautojų atlyginimams ir pensijoms Europos bendrijoje taikomų korekcinių koeficientų atveju,
PRIĖMĖ ŠĮ REGLAMENTĄ:
1 straipsnis
Nuo 2006 m. liepos 1 d. trečiosiose šalyse dirbančių Europos Bendrijų pareigūnų, laikinųjų ir pagal sutartį dirbančių darbuotojų atlyginimams, išmokamiems darbo vietos šalies valiuta, taikomi šio reglamento priede nurodyti korekciniai koeficientai.
Atlyginimams apskaičiuoti naudojami valiutų keitimo kursai nustatomi remiantis Finansiniame reglamente nustatytomis įgyvendinimo taisyklėmis ir atitinka pirmoje pastraipoje nurodytą datą.
2 straipsnis
1. Kai dėl priede nustatytų korekcinių koeficientų atlyginimas padidėja, institucijos išmoka sumas atgaline data.
2. Kai dėl priede nustatytų korekcinių koeficientų atlyginimas sumažėja, institucijos susigrąžina permokėtas sumas atgaline data už laikotarpį nuo 2006 m. liepos 1 d. iki šio reglamento įsigaliojimo dienos.
Permokėtų lėšų susigrąžinimas atgaline data apima ne ilgesnį kaip šešių mėnesių laikotarpį iki šio reglamento įsigaliojimo dienos. Lėšos susigrąžinamos laipsniškai per ne ilgesnį kaip dvylikos mėnesių laikotarpį nuo minėtos dienos.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2007 m. balandžio 25 d.